**JEGYZŐKÖNYVI KIVONAT**

Készült Polgárdi Város Önkormányzat Képviselő-testületének 2025. május 28. napján tartott ülésének jegyzőkönyvéből.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Polgárdi Város Önkormányzat Képviselő-testületének**

**68/2025. (V.28.) határozata**

**Polgárdi Város településrendezési eszközeinek módosításáról**

Polgárdi Város Önkormányzat Képviselő-testülete (a továbbiakban: Képviselő-testület) Polgárdi város helyi építési szabályzata 10. számú módosításának előkészítése körében az alábbi döntést hozta:

1. A Képviselő-testület egyetért azzal, hogy a településrendezési eszközök módosítása szükséges az alábbi témákban:
   1. A 2698-2707 és 2713 hrsz-ú ingatlanok Lke-2-ből Lke-1 építési övezetbe történő átsorolása, esetleges út kiszabályozás a beépíthetőség javítása és egy leendő ingatlanfejlesztés megvalósíthatósága érdekében.
   2. A Bethlen Gábor utcával párhuzamos leendő utca törlése a rendezési tervről.
   3. A Fáy lakótelep Lke-3 kategóriájának felülvizsgálata, esetleges Lke-4 kategória létrehozása.
   4. A HÉSZ módosítása a jogalkalmazás során felmerültek szerint az alábbiakban
2. az oldalkert legkisebb szélessége építési helyen mért 5 méterről egységesen 4 méterre változtatása
3. az állattartó épületek elhelyezésének szabályozása a lakócélú ingatlanoktól mért védőtávolság növelésével, építhető állat ól méreteinek meghatározásával,
4. a 806 hrsz-ú, Táncsics utca meghosszabbítása, új út kiszabályozása, a környező ingatlanok hasznosíthatóságának és megközelíthetőségének javítása érdekében,
5. az utcafronti és a telekhatáron építendő kerítés építés szabályainak meghatározása,
6. parkolókialakítási szabályok pontosítása
7. terepkialakítás szabályozása,
8. nyúlványos telek szabályainak módosítása.
9. A Képviselő-testület elfogadja a határozat 1. mellékletét képző települési főépítész által készített feljegyzést az alátámasztó javaslat tartalmáról.
10. A Képviselő-testület a településrendezési eszközök – helyi építési szabályzat és településrendezési terv – 1. és 2. pont szerinti módosítását rendeli el, azzal a feltétellel, hogy a leendő ingatlanfejlesztés megvalósíthatósága kapcsán felmerülő valamennyi költséget az ügyben érintett kérelmező viseli.
11. A Képviselő-testület felhatalmazza a polgármestert, hogy a 3. pontban foglaltak végrehajtása érdekében teljeskörűen eljárjon, azzal kapcsolatban valamennyi szükséges intézkedést és nyilatkozatot megtegyen, és a településtervezési szerződést aláírja.

**Határidő**: azonnal

**Felelős**: Nyikos László polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kmf.

Nyikos László sk. dr. Zaccaria Beáta Lea sk.

polgármester jegyző

Kovács József sk. Kozári Erika sk.

képviselő képviselő

jkv. hitelesítő jkv. hitelesítő

A másolat hiteles:

Polgárdi, 2025. június 4.